По изласку из затвора, политички је деловао у Петровграду, као секретар Месног комитета КПЈ. Непосредно пред почетак рата, активно је сарађивао са Светозаром Марковићем Тозом, организационим секретаром и Жарком Зрењанином, политичким секретаром Покрајинског комитета КПЈ за Војводину. Након приступања Краљевине Југославије Тројном пакту, 25. марта 1941. године, Коча је заједно са Сервом Михаљем, секретаром ОК КПЈ за северни Банат, припремао масовне антифашистичке демонтстрације. Пошто је полиција забранила демонстрације и запретила да ће, уколико до њих дође употребити оружје, Коча и Серво су одустали од демонстрација.